Diari Oficial de la Generalitat Valenciana


Sumari del DOGV 5582, del 22-08-2007 (2007/10180)

Notificació a Logística Diaz Utiel, SLL. Expedient número 035/06-A.
-------------------------------------------------------------------

### Dades del document

Número de DOGV
:   5582

Data del DOGV
:   22-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10296


Data del document
:   16-07-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a Logística Diaz Utiel, SLL. Expedient número 035/06-A. [2007/10051]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Logística Díaz Utiel, SLL, amb domicili a Sant Quirze del Vallés que s'ha dictat laude en l'expedient 035/06-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, díhuit de gener de dos mil set. A les onze hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar el laude arbitral sobre la controvèrsia plantejada en l'expedient 035/06-A, promogut per Transtorni, SL, amb domicili a València contra 2 reclamats: Logística Díaz Utiel, SLL, amb domicili a Barcelona i Angloma d'Alcoi, SL, amb domicili a Alacant en relació amb la reclamació següent: impagament de ports per servici de transport realitzat l'11 de gener de 2006 entre Codroipo (Udine) a Itàlia i Alcoi a Espanya per valor de 2.262,00 € (dos mil dos-cents seixanta-dos euros). Comença la vista oral i compareix la reclamant representada per Manuel Martínez Álvarez i la reclamada, representada per Carmen Martínez Tomás ambdós degudament acreditats. No compareix la codemandada Logística Díaz Utiel, SLL, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es planteja pel representant de la reclamada, com a qüestió prèvia, la falta de legitimació passiva ja que manifesta no haver intervingut en la formalització del contracte de transport.   
Així mateix es qüestiona la competència de la Junta Arbitral del Transport per a dirimir la controvèrsia al·legant que no hi ha submissió expressa de la seua representada a l'arbitratge de l'esmentada Junta.   
Advertida la representant de la reclamada que efectuar qualsevol tipus d'al·legacions relacionades amb el fons de l'assumpte a debatre implicaria l'acceptació de la decisió arbitral sobre este, esta abandona la sessió.   
Analitzades les al·legacions apuntades i vista la documentació aportada a l'expedient el col·legi arbitral considera d'acord amb la clàusula 19 del contracte de transport internacional (document CMR) sobre responsabilitat contractual no objectada en firmar com a consignatària l'he rebut de les mercaderies, que es donen les condicions necessàries per a estimar la legitimació passiva impugnada.   
Igualment cal apuntar que la competència de la Junta Arbitral per a dirimir la qüestió ve determinada per l'article 38 de la Llei 16/1987 de 30 de juliol modificada per la Llei 13/1996, de 30 de desembre, i per Llei 29/2003, de 8 d'octubre, per a establir les condicions en el seu apartat tercer que es presumirà l'existència del referit acord de sotmetiment. D'altra banda la no assistència a la vista oral de la codemandada Logística Díaz Utiel, SLL, no impedix la realització d'esta ni que es dicte laude segons el que s'establix en l'article 9 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.   
Admeses pel col·legi arbitral a instàncies de part les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent:   
Constatat el fet que no s'ha produït el pagament dels ports meritats i és este pagament l'objecte substancial de la demanda i provada la formalització del contracte en què se sustenta, així com el compliment d'este per l'actora en la part d'aquell que li és exigible, procedix estimar la demanda interposada per Transtorni, SL, contra Logística Díaz Utiel, SLL, i Angloma d'Alcoi, SL, i ambdós demandades de forma solidària hauran d'abonar a la demandant la quantitat de 2.262,00 (dos mil dos-cents seixanta-dos euros) inclòs l'impost sobre el valor afegit.   
Contra esta resolució arbitral únicament es pot posar recurs d'anul·lació davant de l'Audiència Provincial que haurà de presentar-se en els deu dies següents al de la seua notificació, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.»  
Alacant, 16 de juliol de 2007.- El president de la Junta Arbitral de Transports d'Alacant: Manuel J. Gálvez Acero.